Here is a page extracted from Wikipedia that may contain CSS, HTML, and a lot of unformatted text.

Title: بادو الزاكي
Content: بادو الزاكي، تولد ف 2 أبريل 1959 ف سيدي قاسم، مدريب و كوايري مغريبي محتارف كان تيلعب ݣول. هو لمدريب د السودان من 12 مارس 2023. الزاكي لعب مع لمنتخب د لمغريب د لكورة من 1979 ل 1992، ودرّبو جوج مرات (من 2002 ل 2005، و من 2014 ل 2016). ف 2020، نضمات لفيفا تصويت جا فيه الزاكي هو أحسن حارس ف التاريخ د إفريقيا.

لعب الزاكي 4 د لكيسان د إفريقيا مع لمغريب (1980 - 1986 - 1988 - 1992) و كاس لعالم د 1986 اللي وصل فيها مع لمنتخب لتمن النهاية. ف 2004، درب لمنتخب د لمغريب و وصل معاه للنهاية د كاس إفريقيا اللي خسرو مع تونس.

لجوائز 
ربح بادو الزاكي بزاف د لجوائز، منها:

لعاب 
 لبطولة لمغريب مع لوداد جوج مرات (1977-1978، 1985-1986)
 كاس لعرش مع لوداد تلاتة د لمرات (1978، 1979، 1981)
 لكاس د محمد لخامس مع لوداد ف 1979
 أحسن كوايري مغريبي 4 د لمرات (1979، 1981، 1986، 1988)
 أحسن كوايري ف إفريقيا (1986)
 أحسن حارس ف الليݣا (مع مايوركا) تلاتة د لمرات (1988، 1989، 1990)
 أحسن مدريب ف لجزائر (2017)

مدريب 
 كاس لعرش مع لوداد ف 1998
 كاس لجزائر مع شباب بلوزداد ف 2017

إحصائيات 
هاد طابلو كيعطي لإحصائيات د لكاريير د تدريب د بادو الزاكي (حتال 27 يناير 2023).

عيون لكلام 

زيادة 1959
كوايري مغريبي
مدريب مغريبي
ناس حيين
بيوغرافيا د رجال
ناس تزادو ف سيدي قاسم
ناس د سيدي قاسم
مقالات فيها مصدر و 3000 بايت